KRAPINSKO-ZAGORSKA ŽUPANIJA

OPĆINA KRAPINSKE TOPLICE

OSNOVNA ŠKOLA KRAPINSKE TOPLICE

KRAPINSKE TOPLICE, ZAGREBAČKA 12

Z A P I S N I K

sa 2. sjednice Vijeća roditelja Osnovne škole Krapinske Toplice održane dana 31.01.2018.g. u zbornici Osnovne škole Krapinske Toplice, Zagrebačka 12, Krapinske Toplice

Započeto u 17:00 sati

Nazočni članovi: 15

Nazočni i Samson Štibohar, ravnatelj

Đurđica Ružak, Predsjednica Vijeća roditelja, pozdravlja sve nazočne, utvrđuje da je na sjednici nazočna većina članova Vijeća roditelja, da postoji kvorum, otvara sjednicu.

Predsjednica Vijeća roditelja navodi da je dan prije održavanja sjednice zaprimljeno još jedno pitanje, te predlaže da se dnevni red sjednice koji dostavljen uz poziv, dopuni sa još jednom točkom dnevnog reda.

Predsjednica Vijeća roditelja predlaže sljedeći

D n e v n i r e d

1. Verifikacija Zapisnika sa 1. Sjednice Vijeća roditelja,

2. Informacije sa predmetnim učiteljima u poslijepodnevnim satima,

3. Besplatni školski udžbenici za šk.god. 2018/2019.

4. Razno

Nazočni članovi jednoglasno su usvojili dnevni red i utvrdili da će zapisnik s ove sjednice voditi Đurđica Ružak.

Točka 1.

Verifikacija Zapisnika sa 1. Sjednice Vijeća roditelja

Nazočni članovi nisu imali primjedbi na predloženi zapisnik.

Z a k l j u č a k

Zapisnik sa 1. Sjednice Vijeća roditelja jednoglasno je prihvaćen bez primjedbi

Točka 2.

Informacije sa predmetnim učiteljima u poslijepodnevnim satima

Predsjednica Vijeća roditelja upoznaje nazočne članove da roditelji 6b mole da im se omogući češće informacije sa predmetnim učiteljima u poslijepodnevnim satima. Prvi ponedjeljak u mjesecu je nedovoljno.

Predsjednica Vijeća roditelja moli predstavnika razreda 6b da iznese problematiku, te isto tako moli da se iznese ukoliko su bile zatražene informacije u popodnevnim satima a da im to nije bilo omogućeno.

Predstavnica 6b razreda navodi da je majka jednog djeteta na roditeljskom sastanku zatražila, da budući da radi u Zagrebu da joj se omoguće češće informacije u popodnevnim satima. Isto tako navodi da 6b razred trenutno nema razrednika, jer je razrednica na obveznom porodiljnom dopustu te da im je trenutno kao razrednik određena pedagogica. Nema saznanja o tome da im informacije u popodnevnim satima ne bi bile omogućene.

Samson Štibohar, ravnatelj škole navodi da je svim roditeljima koji nisu u mogućnosti doći u jutarnjim satima na informacije, omogućeno da na informacije dođu prvi ponedjeljak u mjesecu, ali u dogovoru i uz pismenu najavu, sa razrednikom. Isto tako to ne mora biti prvi ponedjeljak u mjesecu, već to može biti i neki drugi dan, ali je sve stvar dogovora sa nadležnim razrednikom. Takva praksa se pokazala vrlo dobrom. Budući da se u konkretnom slučaju radi o jednom problemu, osobno smatra da nema potrebe mijenjati ustaljenu praksu škole, te da se taj problem trebao riješiti na roditeljskom. Točno je da su sada trenutno razred bez razrednika, ali se za sve probleme može obratiti pedagogici.

Z a k l j u č a k

Prima se znanje informacija ravnatelja.

Točka 3.

Besplatni školski udžbenici za šk.god. 2018/2019.

Predsjednica Vijeća roditelja vezano za besplatne udžbenika navodi da je u Proračunu Općine 2018. koji je javno objavljen i dostupan na web stranici Općine, osigurana stavka u proračunu za besplatne udžbenike.

Predsjednica Ružak Đurđica daje riječ ravnatelju.

Samson Štibohar, navodi da je točno da su u proračuni osigurana sredstava za udžbenike u šk.godini. 2018/2019. Budući da se Školski kurikulum nije još izjednačio u pogledu udžbenika, te se ove godine udžbenici još neće mijenjati, nije se donijela odluka da li će se samo kupiti nove radne bilježnice ili će se osigurana novčana sredstava uložiti u kupnju školske opreme i namještaja. Navodi da je za ovu školsku godinu Općina osigurala sredstava u kupila likovne mape za sve učenike.

Nakon iznijetoga Vijeće roditelja jednoglasno donosi sljedeći

Z a k l j u č a k

Prima se na znanje informacija ravnatelja.

Točka 4.

Razno

Pod ovom točkom dnevnog reda ravnatelj škole, Samson Štibor pohvaljuje obitelj Vorih iz Gregurovca koja je uložila vlastiti angažman i financijska sredstva na uređenju okoliša područne škole u Gregurovcu.

Dovršeno u 18:00 sati.

Zapisničar:

Đurđica Ružak